text: Efter påkørsel af 14-årig: Politiet efterlyser sort VW
  23 marts 2018 kl. 16.06
  En 14-årig pige blev torsdag eftermiddag påkørt af en bil. Bilisten standsede ikke efter påkørslen, og han er nu efterlyst.
  Påkørslen skete torsdag eftermiddag ved 15-tiden påkørt i rundkørslen ved Føtex i Varde.
  - Pigen cykler i rundkørslen og bliver da påkørt af en sort VW, fortæller vagtchef Torben Møller, Syd- og Sønderjyllands Politi.
  Bilisten standser ikke efter påkørslen, og nu leder politiet efter en sort folkevogn.
  - Det er alvorligt ikke at standse, hvis man er involveret i sådan en ulykke, siger Torben Møller.
  Politiet vil gerne høre fra vidner til uheldet. Ved man noget, kan man ringe med oplysninger på 1-1-4.
  Pigen var en tur forbi skadestuen efter ulykken, men er ikke kommet alvorligt til skade.
  